CELEX: 62016TN0891
Language: hu
Date: 2016-12-12 00:00:00
Title: T-891/16. sz. ügy: 2016. december 12-én benyújtott kereset – Scandlines Danmark és Scandlines Deutschland kontra Bizottság

27.2.2017   
            
            
               HU
            
            
               Az Európai Unió Hivatalos Lapja
            
            
               C 63/32
            
         2016. december 12-én benyújtott kereset – Scandlines Danmark és Scandlines Deutschland kontra Bizottság
   (T-891/16. sz. ügy)
   (2017/C 063/43)
   Az eljárás nyelve: angol
   
      Felek
   
   
      Felperesek: Scandlines Danmark ApS (Koppenhága, Dánia), Scandlines Deutschland GmbH (Hamburg, Németország) (képviselő: L. Sandberg-Mørch ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               állapítsa meg, hogy az alperes az Európai Unió működéséről szóló szerződés 265. cikke értelmében jogellenesen elmulasztotta a döntéshozatalt, amikor elmulasztott állást foglalni a felperesek által 2014. június 5-én előterjesztett, a Fehmarnbelt-szoroson áthaladó állandó összeköttetés finanszírozására nyújtott állami támogatással kapcsolatos panaszról;
            
         
               —
            
            
               a Bizottságot kötelezze a költségek viselésére, ideértve a felperesek részéről az eljárás során felmerült költségeket is, még akkor is, ha a kereset előterjesztését követően a Bizottság mégis eljárna, aminek következtében a Törvényszék megítélése szerint már nem lenne szükséges határozatot hozni, vagy ha a Törvényszék a keresetet elfogadhatatlanként elutasítaná.
            
         
      Jogalapok és fontosabb érvek
   
   Keresetük alátámasztása érdekében a felperesek hét jogalapra hivatkoznak.
   
               1.
            
            
               Első jogalap: a Bizottság az EUMSZ 265. cikk értelmében elmulasztotta a döntéshozatalt a DSB dán vasúttársaság által a szóban forgó harmadik fél részére az állandó összeköttetés használatáért fizetendő, nem kereskedelmi alapú vasúti díjakkal járó potenciális túlkompenzáció formájában nyújtott állami támogatás nyújtásával összefüggésben (megépítési szakasz).
            
         
               2.
            
            
               Második jogalap: a Bizottság az EUMSZ 265. cikk értelmében elmulasztotta a döntéshozatalt az állandó összeköttetés megépítéséért az érintett harmadik fél részére az állami tulajdonban lévő vagyontárgyak térítésmentes használata formájában nyújtott állami támogatást illetően (megépítési szakasz).
            
         
               3.
            
            
               Harmadik jogalap: a Bizottság az EUMSZ 265. cikk értelmében elmulasztotta a döntéshozatalt az érintett harmadik fél részére állami kezességvállalások formájában nyújtott állami támogatást illetően, mivel ezt a tervezési határozatban nem engedélyezték (tervezési szakasz).
            
         
               4.
            
            
               Negyedik jogalap: a Bizottság az EUMSZ 265. cikk értelmében elmulasztotta a döntéshozatalt az érintett harmadik fél részére a tervezési határozatban engedélyezett összegeket meghaladó tőkeinjekciók formájában nyújtott állami támogatást illetően (tervezési szakasz).
            
         
               5.
            
            
               Ötödik jogalap: a Bizottság az EUMSZ 265. cikk értelmében elmulasztotta a döntéshozatalt az érintett harmadik felek részére állami kölcsönök formájában nyújtott állami támogatást illetően, miközben a tervezési határozat csak állami kezességvállalások nyújtását engedélyezte (tervezési szakasz).
            
         
               6.
            
            
               Hatodik jogalap: a Bizottság az EUMSZ 265. cikk értelmében elmulasztotta a döntéshozatalt az érintett harmadik felek részére a tervezési határozatban engedélyezett költségvetést meghaladó állami kölcsönök formájában nyújtott állami támogatást illetően (tervezési szakasz).
            
         
               7.
            
            
               Hetedik jogalap: a Bizottság az EUMSZ 265. cikk értelmében elmulasztotta a döntéshozatalt az érintett harmadik felek részére olyan adókedvezmények formájában nyújtott állami támogatást illetően, amelyeket a tervezési határozat nem engedélyezett (tervezési szakasz).